Auropolybazit

Auropolybazit (symbol Auplb) je minerál zo skupiny pearceitu-polybazitu, kryštalizujúci v trigonálnej sústave. Jeho ideálny chemický vzorec je Ag15AuSb2S11. Typovou lokalitou je Šibeničný vrch pri Novej Bani, kde sa auropolybazit vyskytuje vo forme alotriomorfných zŕn do 0,2 mm veľkých, väčšinou lemovaných akantitom. Asociované minerály sú akantit, auropearceit, argentopolybazit, argentopearceit, pyrargyrit, proustit, stephanit, selenostephanit, roždestvenskajait-(Zn), zvěstovit-(Zn), zvěstovit-(Fe), naumannit, Au-Ag zliatiny, uytenbogaardtit, iodargyrit a bromargyrit.

Auropolybazit je tmavošedý až čierny, nepriehľadný (opakný) minerál izotypický s ostatnými polybazitmi a izoštruktúrny s auropierceitom. Minerál vznikal počas záverečného štádia vývoja epitermálneho systému kde redukované, sírou bohaté a nízkosalínne fluidá boli schopné transportovať kovy Au, Ag, Sb a As vo forme tiokomplexov. Tieto fluidá neboli schopné transportu kovov ako Cu, Pb a Zn, čo vysvetľuje špecifické zloženie minerálu, aj celej minerálnej asociácie na lokalite.

 Referencie 

Kategória:Minerály s typovou lokalitou na Slovensku
Kategória:Minerály opísané zo Slovenska